એનઆઈએએ મુંબઈની સ્પેશિયલ એનઆઈએએ કોર્ટમાં એક અરજી દાખલ કરીને આખરી રિપોર્ટ ફાઈલ કરવા માટે સમય માગ્યો છે. સોશિયલ કોર્ટે આ માટે ૨જી ફેબ્રુઆરીની સમય મર્યાદા મુકરર કરી છે. એનઆઈએના સ્પેશિયલ પબ્લિક પ્રોસિક્યુટર રાેહિણી સાલિયાને એવો આક્ષેપ કર્યો હતો કે ૨૦૧૪માં એનડીએ સરકાર સત્તા પર આવ્યા બાદ એનઆઈએ દ્વારા તેમને આ કેસમાં નરમ વલણ અપનાવવા જણાવાયું હતું ત્યાર બાદ આ કેસ સમાચારની હેડલાઈનમાં ચમક્યો હતો. સામાજિક કાર્યકર હર્ષ મંદરે સુપ્રીમ કોર્ટમાં દાખલ કરેલી એક અરજીમાં એવો આક્ષેપ કર્યો હતો કે રાજકીય નેતાઓના ઈશારે સાલિયાન પર આ કેસમાં દબાણ લાવવામાં આવી રહ્યું છે. એનઆઈએ દ્વારા જોકે આ આક્ષેપને રદિયો આપવામાં આવ્યો હતો.